《次韵王适元日并示曹焕二首》
宋代·苏辙

井底屠酥浸旧方，床头冬酿压琼浆。
旧来喜与门前客，终日同为酒后狂。
老大心情今已尽，尘埃须发亦无光。
江南留滞归何日，万里逢春思故乡。
放逐三年未遣回，复惊爆竹起春雷。
祈年粗有樽中桂，寄远仍持岭上梅。
莫笑牛狸抵羊酪，漫将崖蜜代官醅。
二君未肯嫌贫病，犹得衰颜一笑开。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。